আক্কাই পদ্মশালী

আক্কাই পদ্মশালী এগৰাকী ভাৰতীয় ট্ৰান্সজেণ্ডাৰ অধিকাৰ কৰ্মী, প্ৰেৰণা মূলক বক্তা আৰু গায়িকা। ট্ৰান্সজেণ্ডাৰ অধিকাৰ ক্ষেত্ৰত কৰা কামৰ বাবে তেওঁ কৰ্ণাটক ৰাজ্যৰ দ্বিতীয় সৰ্বোচ্চ অসামৰিক সন্মান ৰাজ্যোৎসৱ পুৰস্কাৰ লাভ কৰিছে। লগতে তেওঁ Indian Virtual University for Peace and Educationৰ পৰা মানপত্ৰ (honorary doctorate) লাভ কৰে। তেওঁ কৰ্ণাটকত বিবাহ পঞ্জীয়ন কৰা প্ৰথম ট্ৰান্সজেণ্ডাৰ ব্যক্তি।

 প্ৰাৰম্ভিক জীৱন আৰু কেৰিয়াৰ 
আক্কাই পদ্মশালী বেংগালুৰুৰ বাসিন্দা। তেওঁৰ পিতৃ ভাৰতীয় বায়ুসেনাত কৰ্মৰত আছিল আৰু মাতৃ গৃহিণী। শৈশৱতে তেওঁক জন্মতে আৰোপ কৰা পুৰুষ লিংগ পৰিচয় মানি চলিবলৈ বাধ্য কৰা হৈছিল, যাৰ ফলত ১২ বছৰ বয়সতে তেওঁ আত্মহত্যাৰ চেষ্টা কৰিছিল। ধীৰে ধীৰে তেওঁ নিজৰ লিংগ পৰিচয় ভায়েকৰ আগত প্ৰকাশ কৰে।

বিদ্যালয়লৈ যাত্ৰা কৰাৰ সময়ত তেওঁ কাব্বন পাৰ্কৰ ওচৰত থকা ট্ৰান্স মহিলা সকলক লক্ষ্য কৰিছিল আৰু নিজেও তেনেকুৱা হ’বলৈ ইচ্ছা প্ৰকাশ কৰিছিল। বোনৰ কাপোৰ পিন্ধা বা ছোৱালীৰ সৈতে খেলাৰ বাবে পৰিয়ালৰ পৰা তেওঁ প্ৰায়েই গালি-গালাজ লাভ কৰিছিল, যাৰ ফলত তেওঁৰ শৈশৱ বিভ্ৰান্তিকৰ হৈ পৰে। দশম শ্ৰেণীৰ পিছত তেওঁ পঢ়া বন্ধ কৰিবলগীয়া হয়।

পিছলৈ তেওঁ চাৰি বছৰ ধৰি যৌন কৰ্মত লিপ্ত হ’বলৈ বাধ্য হয়। এই সময়ছোৱাত তেওঁ অন্যান্য ট্ৰান্সজেণ্ডাৰ ব্যক্তিৰ সৈতে সংযোগ স্থাপন কৰি তেওঁলোকৰ দুখ-কষ্ট বুজি পায়।

 সক্ৰিয়তা 
আক্কাই পদ্মশালীয়ে সংগম নামৰ বেংগালুৰুস্থিত LGBT অধিকাৰ সংগঠনৰ জৰিয়তে সক্ৰিয়তা আৰম্ভ কৰে। ইয়াৰ পাছৰে পৰা তেওঁ ট্ৰান্সজেণ্ডাৰ আৰু যৌন সংখ্যালঘু লোকসকলৰ মৰ্যাদা আৰু অধিকাৰৰ বাবে সংগ্ৰাম কৰি আহিছে।

তেওঁ Section 377 বাতিলৰ বাবে মাত মাতিছিল, কিয়নো এই আইনৰ অধীনত আৰক্ষীৰ দ্বাৰা তেওঁ বহু বাৰ নিৰ্যাতনৰ সন্মুখীন হৈছিল।

তেওঁ ‘Ondede’ নামৰ এক মানৱ অধিকাৰ সংগঠন প্ৰতিষ্ঠা কৰে, যাৰ লক্ষ্য শিশু, মহিলা আৰু যৌন সংখ্যালঘু সকলৰ অধিকাৰ সুৰক্ষা।

আক্কাই পদ্মশালীয়ে ভাৰতৰ উচ্চতম ন্যায়ালয়ত Section 377ৰ বিৰুদ্ধে আবেদন দাখিল কৰিছিল, যাক তেওঁ সাংবিধানিক অধিকাৰৰ বিৰুদ্ধে বুলি উল্লেখ কৰে আৰু NALSA ৰায়ৰ উদ্ধৃতি দিয়ে।

তেওঁ বেংগালুৰুত হোৱা নগৰ পুনৰ্গঠনৰ ফলত যৌন কৰ্মী আৰু LGBT সমাজে সন্মুখীন হোৱা সমস্যাৰ বিষয়েও স্পষ্টভাৱে মত প্ৰকাশ কৰিছে।

 প্ৰকাশনা 
 A small step in a long journey: a memoir — আক্কাই পদ্মশালী; গৌৰী বিজয়কুমাৰৰ সৈতে। নতুন দিল্লী : Zubaan, ২০২২। 

 তথ্যসূত্ৰ 

শ্ৰেণী:ভাৰতীয় ট্ৰান্সজেণ্ডাৰ মহিলা